A versenyző neve:
Iskola, osztály:
Versenyző címe:
Telefonszáma:
E-mail-címe:

Ötéves a Filmtett!
Jubileumi filmes vetélkedő középiskolásoknak!

Selejtező
1. Nevezd meg azt a színész-politikust, aki California állam kormányzója és egyben a Terminátor című film főszereplője!
............................................................................................
2. Melyik regény nyomán született a Gyűrűk Ura című filmtrilógia, és ki a regény írója?
............................................................................................
3. Mit nevezünk művészfilmnek? (Próbáld meghatározni saját szavaiddal, egy-két mondatban.)
............................................................................................
............................................................................................
............................................................................................
4. Nevezz meg két olyan animációs filmet, amelyet Genndy Tartakovsky rendezett!
............................................................................................
............................................................................................
5. Nevezz meg három olyan filmet, amelyik képregényből inspirálódott!
............................................................................................
............................................................................................
............................................................................................
6. Nevezz meg három Oscar-díjas filmet!
............................................................................................
............................................................................................
............................................................................................
7. Melyik film a kakukktojás az alábbiak közül, és miért?
Trója, Braveheart, Amerikai pite, Ben Hur, Alexander
............................................................................................
8. Nevezz meg három szereplőt a South Park című animációs filmből.
............................................................................................
............................................................................................
............................................................................................
9. Hogy hívják azt a rendezőt, aki több filmjében is együtt dolgozott Goran Bregovics zeneszerzővel?
............................................................................................
10. Ki játssza a Keresztapa című film főszerepét?
a)	Leonardo di Caprio
b)	Uma Thurman
c)	Robert de Niro
d)	Marlon Brando
e)	Tom Hanks
11. Kösd össze a megfelelő párokat:
Wim Wenders	Sztalker
Federico Fellini	Szegénylegények
Andrej Tarkovszkij	Mindent anyámról
Jancsó Miklós	La Dolce vita
Pedro Almodovar	Berlin fölött az ég
Roberto Benigni	La Vita e bella
12. Hogyan nevezzük azt a valóságmodellt, amelyet a mátrix nevű program hoz létre az azonos című filmben?
a)	valóságshow
b)	virtuális valóság
c)	fizikai valóság
d)	fikciós valóság
13. Kinek a nevéhez fűződik a kinematográf megjelenése?
a)	Charlie Chaplin
b)	Auguste Lumière
c)	Auguste és Louis Lumière
d)	D.W. Griffith
e)	Thomas Edison
14.	Hogyan nevezzük azt a filmezési módszert, amikor a kamera a vízszintes tengely mentén elmozdul?
a)	békaperspektíva
b)	közelítés
c)	zoom
d)	daruzás
e)	kocsizás
15.	Minek alapján irányítja a rendező a filmkészítés mozzanatait?
a)	forgatókönyv
b)	filmnovella
c)	rendezői napló
d)	szinopszis
16. Nevezzetek meg két olyan filmet, amelyben két vagy több különböző szerepet ugyanaz a színész alakít!
............................................................................................
............................................................................................
17. Nevezz meg legalább egy olyan Shakespeare-drámát, amelyeknek felhasználásával legalább két filmet készítettek! Írd ide a filmek címeit is!
............................................................................................
............................................................................................
18. Írd le három mondatban, hogyan jön létre a super8-as formátum. (Lásd pl. Filmtett, 2004. november, 47. szám.)
............................................................................................ ............................................................................................ ............................................................................................
19. Nevezz meg két olyan rendezőt, aki Kolozsváron kezdte filmes pályafutását és nemzetközi sikert ért el. (Lásd pl. Filmtett, 2004. december, 48. szám.)
............................................................................................ ............................................................................................
20. Mondj három olyan román filmet, amely 2000-után készült. (lásd pl. Filmtett, 2005. február, 49. szám)
............................................................................................ ............................................................................................
............................................................................................
További források a válaszokhoz:
www.filmtett.ro
www.cinemagia.ro
www.imdb.com
www.cartoonnetwork.com
www.oscar.com

A díjak

I. díj
•	háromnapos tanulmányi kirándulás a Duna Televízió székházába a Filmtett és a Duna Televízió költségén, 
•	1 asztali DVD lejátszó és DVD filmek, 
•	„életfogytiglani” Filmtett-előfizetés.
II. díj
•	háromnapos tanulmányi kirándulás a Duna Televízió székházába a Filmtett és a Duna Televízió költségén, 
•	egy super8-as filmkamera és öt tekercs színes super8-as film,
•	egyéves Filmtett-előfizetés.
III. díj
•	kétnapos tanulmányi kirándulás a kolozsvári Sapientia Erdélyi Magyar Tudományegyetem Film, fotó, média szakára, a Filmtett költségén
•	1 DVD lejátszó és DVD filmek,
•	féléves Filmtett-előfizetés.
IV. díj
•	kétnapos tanulmányi kirándulás a kolozsvári Sapientia Erdélyi Magyar Tudományegyetem Film, fotó, média szakára, a Filmtett költségén
•	ajándék videokazetták,
•	Filmtett-kollekció.
Az elődöntő díjai és vigaszdíjak a döntősöknek
•	DVD-filmek
•	műsoros videkazetták a Duna Televíziótól
•	értékes könyvek
•	Filmtett-előfizetések és -kollekciók.

Versenyszabályzat

•	a versenyen kizárólag középiskolások vehetnek részt.
•	a fenti kérdések megválaszolásához bármilyen információsforrást igánybe lehet venni (internet, könyvek, folyóiratok – főleg a Filmtett! –, tanárok, szülők, nagyszülők, stb.)
•	három városban helyezünk el nyomtatot szórólapot és gyűjtőurnát (Kolozsvár – Báthory, Apáczai, Brassai líceumok, Marosvásárhely – Bolyai Farkas Elméleti Líceum, Sepsiszentgyörgy – Székely Mikó Kollégium és Mikes Kelemen líceum), amelyekhez a város, illetve a környék bármely középiskolájából, bárki hozzájuthat. Akinek ez túl messze van, ugyanezeket a selejtező kérdéseket az interneten is megtalálja: www.filmtett.ro, www.transindex.ro
•	a selejtezőre a válaszokat legkésőbb 2005. február 18-ig lehet bedobni az urnákba, illetve február 20-én 24 óráig elküldeni a verseny@filmtett.ro email-címre.
•	a selejtezőn legjobb eredményeket elért versenyzőket meghívást nyernek az elődöntőbe, amelyet a fenti városokban, illetve internetes változatban is megrendezünk (a továbbjutottak mindegyike választhat a számára közelebb eső város vagy az internetes változat között)
•	az elődöntőn már nem lehet puskázni, de ezt figyelembe vesszük a kérdések összeállításánál is. Itt már a filmes ismeretek mellett a megfigyelőkészség és a kreativitás is számítani fog. Az elődöntőbe és döntőbe tovább jutók majd eligazítást kapnak a versenyre való felkészüléshez.
•	az elődöntőkre Marosvásárhelyen a Bolyai líceumban, Sepsiszentgyörgyön a városi könyvtárban, Kolozsváron pedig a Báthory István líceumban kerül sor március 2, 3 és 4-én 17 órai kezdettel.
•	az elődöntőkön, illetve ezek internetes változatán legjobb eredményeket elért versenyzők meghívást kapnak a döntőre, amelyre Kolozsváron, a felújított Győzelem moziban kerül sor március 5-én szombaton délelőtt 10 órakor.